**Social MEDing** היא יוזמה חברתית של חברת באייר – ישראל, שמטרתה לעורר מודעות בענף הרפואה ליצירת תוכן מהימן ונגיש לציבור הרחב בתחומי הרפואה והבריאות, דרך נוכחות מקצועית ברשתות החברתיות. היוזמה נותנת כלים ומכשירה גורמים אלה[דרושה הבהרה] כך שיוכלו לספק תוכן מקצועי, אמין, עדכני ומועיל לציבור ובכך לתרום להעצמת המטופל. היוזמה והפיתוח של Social MEDing מתבססים על מציאות בה המדיה החברתית הפכה למקור חיפוש מידע בקנה מידה עולמי ויום-יומי עבור מאות מיליוני בני אדם. היוזמה הושקה בישראל בדצמבר 2022 ומתרחבת בהדרגה. בשנה הראשונה להקמתה נחשפו כמה מאות מומחי רפואה ובריאות לעקרונותיה ומיישמים חלקים ממנה.[דרוש מקור]

רקע
---

ההופעה והאימוץ של פלטפורמות מקוונות הביאו לשינויים באופן שבו בריאות מונגשת, נתפסת ומשומרת. על פי נתונים משנת 2023: יותר מ 74.8% מבני 13 ומעלה בעולם פעילים באופן קבוע ברשתות החברתיות. על פי נתונים מ-2022 כ-33% מ-דור ה־Z חיפשו ברשתות החברתיות מידע בנושאי בריאות ו-81% נעזרו באינסטגרם לאיתור מידע על שירותים ומוצרים (כולל בבריאות).

מטופלים, איגודים רפואיים ורופאים הפועלים בזירות המרשתת משפיעים על המידע המקוון בתחומי בריאות ורפואה. ישנן עדויות לכך שפלטפורמות מקוונות העצימו מטופלים לצרוך מידע רפואי באופן מותאם יותר: על מצבם הבריאותי, על אפשרויות הטיפול במחלתם ועל האמצעים למניעת תחלואה וגורמי סיכון. המדיה החברתית מהווה, לפי המחקרים האלה, משאב לחינוך לבריאות ולהעלאת המודעות לגבי מצבים רפואיים, חשיפה ליוזמות בבריאות הציבור ולתוכניות מניעה שהם לרוב לא הכירו בעבר.

יישום
-----

ל-Social MEDing שני מסלולים מקבילים:

**הכשרה וחינוך**: סדנאות, הדרכות מקוונות, והנחיות בבחירת ערוצי מדיה חברתית המתאימים ביותר למשימה ולכותבי התוכן. המיומנויות הנלמדות: ניתוח מאפייני משתמש הקצה ברשתות חברתיות השונות, הכרת המידע הרפואי - בריאותי השכיח בנושאי תחלואה של הפרט או בני משפחתו, מיפוי ההבדלים בין הרשתות החברתיות השונות, כללים אתיים להתנהלות במרשתת. בנוסף, מיומנויות טכניות: כיצד לפתוח ולתחזק חשבון ברשת חברתית, סגנונות ניסוח ועצות לניהול זמן. 

**תמיכת עמיתים**: קבוצת וואטסאפ בה חברים נכון ל-2023 כ-100 מומחים, היא פלטרפורמה של קהילת Social MEDing באמצעותה חולקים המשתתפים ידע, עצות ופרקטיקות המומלצות על ידם ומתוך ניסיונם להגברת ההשתתפות, התיווך המקצועי ופתרון בעיות של חברי הקהילה ביישום עקרונות היוזמה.

ב־2023 קיימה באייר ישראל שלושה מפגשים עם מומחים בתחום הבריאות שחברו ל"כוח משימה" ייעודי לקידום Social MEDing. היוזמה הוצגה בכנס החדשנות הישראלי  IL ,Health שבוע המצוינות הישראלי , סדנת יצירת תוכן משפיענים בעולמות הבריאות של איגוד השיווק הישראלי ובכנסים של חוגים רפואיים מקצועיים.

Social MEDing זוכה גם לתשומת לב בתוך חברת באייר העולמית: היוזמה הוצגה בקרב קבוצה המתמקדת ב"מטופל במרכז" בבאייר, וקיבלה חשיפה בעמוד נחיתה ייחודי בתוך החברה.

### פעילות ברשתות החברתיות

הנרתמים לפעילות במסגרת היוזמה פותחים חשבונות בפייסבוק, אינסטגרם, X, טיקטוק ורשתות אחרות ומנהלים עצמאית את התקשורת שלהם עם הציבור הרחב בתחומי בריאות ורפואה. בוגרי Social MEDing, מייצרים תכנים ברשתות הכוללים:

* **שיתוף תוכן אינפורמטיבי** - מאמרים, סיכומי מחקרים, אינפוגרפיקות וסרטונים בנושאים בריאותיים שונים. הנחיית מפגשי שאלות ותשובות בשידור חי (וובינרים) בהם מומחי הבריאות עונים ישירות על שאלות המטופלים ומתייחסים לחששותיהם בזמן אמת.
* **השתתפות בדיונים מקוונים** - בנושאים רפואיים בפורומים וקבוצות מדיה חברתית שנועדו לעזור להתמודד עם מידע כוזב ולספק מידע אמין ומדויק.
* **יצירת חומרי מידע מקוריים** - לחינוך המטופלים, בעיקר תוכן אינפורמטיבי, פוסטים, בלוג אישי, סרטונים ופוסטים במדיה חברתית, המותאמים לאוכלוסיות מטופלים ספציפיות.
* **חיבור בין עמיתים** - לטובת עצות, תמיכה טכנית ואסטרטגית ויצירת שיתופי פעולה בפרויקטים.

Social MEDing מדגישה אחריות ואתיקה רפואית כעקרונות מנחים בפעילות ברשתות, המבוצעת תוך הקפדה על כללי האסדרה, מדיניות פרטיות נתונים ושמירה על גבולות מקצועיים המקובלים בישראל בכל הנוגע לשימוש בפלטפורמות המקוונות.

### הנכחת והרחבת השימוש

באייר ישראל מנטרת את צורכי המומחים, משקיעה בהגדלת הקהילה והעלאת תכנים בקבוצת וואטסאפ שהקימה (לרבות צפייה בתכנים שמעלים מומחי בריאות החברים בקבוצה) ומתאימה את היוזמה למגמות העולמיות בתחום זה. הגדלת החשיפה והנכחת השימוש נעשית באמצעות הקהילה שנבנית סביב היוזמה, שימור "סביבה בטוחה" להחלפת מידע, עצות, והתנסויות בין מומחים במקצועות הבריאות ויצירה משותפת עמם.

ראו גם
------

* סייברכונדריה

קישורים חיצוניים
----------------

*

הערות שוליים
------------

1. 1 2 3  באייר ישראל, Social MEDing, ‏2024
2. ↑  UNESCO, Digital global overview report, 2023
3. ↑  TikTok and Instagram are popular sources of health information for young people | News, Research Live (באנגלית)
4. ↑  Sushim Kanchan, Abhay Gaidhane, Sushim Kanchan, Abhay Gaidhane, Social Media Role and Its Impact on Public Health: A Narrative Review, **Cureus** 15, 2023-01-13 doi: 10.7759/cureus.33737
5. ↑  HealthIL | Transforming Healthcare, One Challenge at a Time, HealthIL (באנגלית)
6. ↑  Facebook,
7. ↑  Limor Perl on LinkedIn: #socialmeding, www.linkedin.com (באנגלית)
8. ↑  התחבר/י או הירשם/הירשמי כדי לראות. באתר
9. ↑  , ‏2024
10. ↑  כללי אתיקה רפואית - התקשרות דיגיטלית ומדיה חברתית | ההסתדרות הרפואית בישראל, באתר www.ima.org.il
11. ↑  Should TikTok Doctors Owe Any Duty of Care Toward Their Followers? - Bill of Health, blog.petrieflom.law.harvard.edu, ‏2023-03-15 (באנגלית אמריקאית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"Social MEDing"**.